CELEX: 31991R2535
Language: el
Date: 1991-08-22 00:00:00
Title: Κανονισμός (ΕΟΚ) αριθ. 2535/91 της Επιτροπής της 22ας Αυγούστου 1991 για την τροποποίηση του κανονισμού (ΕΟΚ) αριθ. 863/91 σχετικά με την ειδική πώληση βουτύρου από την παρέμβαση προκειμένου αυτό να εξαχθεί στη Σοβιετική Ένωση και για την τροποποίηση του κανονισμού (ΕΟΚ) αριθ. 569/88

Avis juridique important

|

31991R2535

Κανονισμός (ΕΟΚ) αριθ. 2535/91 της Επιτροπής της 22ας Αυγούστου 1991 για την τροποποίηση του κανονισμού (ΕΟΚ) αριθ. 863/91 σχετικά με την ειδική πώληση βουτύρου από την παρέμβαση προκειμένου αυτό να εξαχθεί στη Σοβιετική Ένωση και για την τροποποίηση του κανονισμού (ΕΟΚ) αριθ. 569/88  

Επίσημη Εφημερίδα αριθ. L 236 της 24/08/1991 σ. 0018 - 0018 Φινλανδική ειδική έκδοση: Κεφάλαιο 3 τόμος 38 σ. 0161  Σουηδική ειδική έκδοση: Κεφάλαιο 3 τόμος 38 σ. 0161 

ΚΑΝΟΝΙΣΜΟΣ (ΕΟΚ) αριθ. 2535/91 ΤΗΣ ΕΠΙΤΡΟΠΗΣ  της 22ας Αυγούστου 1991  για την τροποποίηση του κανονισμού (ΕΟΚ) αριθ. 863/91 σχετικά με την ειδική πώληση βουτύρου από την παρέμβαση προκειμένου αυτό να εξαχθεί στη Σοβιετική Ένωση και για την  τροποποίηση του κανονισμού (ΕΟΚ) αριθ. 569/88Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργάνωσης των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1630/91 (2), και ιδίως το  άρθρο 6 παράγραφος 7,  Εκτιμώντας:  ότι ο κανονισμός (ΕΟΚ) αριθ. 863/91 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1808/91 του Συμβουλίου (4), έχει προβλέψει την ειδική πώληση βουτύρου απο την παρέμβαση στη Σοβιετική Ένωση σύμφωνα με διαδικασία διαρκούς  διαγωνισμού, μέχρι τις 31 Ιουλίου 1991- ότι, μέχρι σήμερα, δεν κατέστη δυνατό να κατακυρωθεί η συνολική ποσότητα βουτύρου προς πώληση- ότι, ως εκ τούτου, κρίνεται σκόπιμη η παράταση του συστήματος διαρκούς διαγωνισμού μέχρι τις 31 Οκτωβρίου 1991 και η  αντίστοιχη αναπροσαρμογή των προθεσμιών παραλαβής και εισαγωγής του βουτύρου-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και των Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 863/91 τροποποιείται ως εξής:  1. Η παράγραφος 1 του άρθρου 2 αντικαθίσταται από το ακόλουθο κείμενο:  "1. Το βούτυρο πωλείται από τις ψυκτικές αποθήκες σύμφωνα με διαδικασία διαρκούς διαγωνισμού μέχρι τις 31 Οκτωβρίου 1991."  2. Το άρθρο 5 τροποποιείται ως εξής:  α) η παράγραφος 1 πρώτο εδάφιο πρώτη περίπτωση αντικαθίσταται από το ακόλουθο κείμενο:  " - μια εγγύηση που προορίζεται να εξασφαλίσει την εκπλήρωση της βασικής απαίτησης σχετικά με την εισαγωγή του βουτύρου στη χώρα προορισμού- κατά παρέκκλιση από το άρθρο 17 παράγραφος 1 του κανονισμού (ΕΟΚ) αριθ. 3665/85 του Συμβουλίου (*), η εισαγωγή  πρέπει να πραγματοποιηθεί το αργότερο μέχρι τις 31 Δεκεμβρίου 1991.   (*) ΕΕ αριθ. L 354 της 30. 12. 1985, σ. 1."  β) στις παραγράφους 2 και 3, η ημερομηνία "31 Αυγούστου 1991" αντικαθίσταται από την ημερομηνία "30 Νοεμβρίου 1991".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 22 Αυγούστου 1991. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 148 της 28. 6. 1968, σ. 13. (2) ΕΕ αριθ. L 150 της 15. 6. 1991, σ. 19. (3) ΕΕ αριθ. L 88 της 9. 4. 1991, σ. 11. (4) ΕΕ αριθ. L 165 της 27. 6. 1991, σ. 15.